**У С Т А В**

**НА**

**НАРОДНО ЧИТАЛИЩЕ „ХРИСТО БОТЕВ -1925”**

**с. АНТОН, общ. АНТОН, обл. СОФИЯ,**

**пл.”СЪЕДИНЕНИЕ”№1**

**e-mail:narodno\_4italiwte@abv.bg; тел: 07186 / 2441**

**=================================================**

**I. ОБЩИ ПОЛОЖЕНИЯ**

**----------------------------------------**

**Чл.1**. Настоящият устав урежда дейността, управлението и финансирането на Народно читалище „Христо Ботев 1925”-с.Антон, съобразен с промените и допълненията на Закона за Народните читалища /ДВ.б.42от 05.06.2009г./

Народното читалище е самостоятелна, независима, самоуправляваща се, културно-просветна организация на живущите в селото. То се изгражда и работи върху принципа на демократизма, доброволността и автономията.

**Чл.2.** /1/ В неговата дейност могат да участват всички граждани без

ограничение на възраст и пол, политически, религиозни възгледи и етническо

самосъзнание.

/2/ Читалището е юридическо лице с нестопанска цел.

**II. НАИМЕНОВАНИЕ И СЕДАЛИЩЕ**

**----------------------------------------------------------**

**Чл.3./**1/ Наименованието на читалището е : Народно читалище „Христо

Ботев -1925”с.Антон.

/2/ Седалището на читалището е : Република България, област София,

Община Антон, с. Антон, площад „Съединение”№1.

**III. ЦЕЛИ, ЗАДАЧИ И ОСНОВНИ ДЕЙНОСТИ**

**------------------------------------------------------------------------**

**Чл.4.** Читалището е организация с идеална цел, работи за укрепване на

единството, обществения авторитет и задоволяване потребностите на гражданите

свързани със:

1. Развитие и обогатяване на културния живот, социалната и образова-

телна дейност в населеното място.

1. Запазване на обичаите и традициите на българския народ.
2. Разширяване на знанията на гражданите и приобщаването им към

ценностите и постиженията на науката, изкуството и културата.

1. Възпитание и утвърждаване на националното самосъзнание.
2. Осигуряване на достъп до информация.

**Чл.5./**1/ За постигане на целите по чл.4, читалището извършва следните основни дейности:

1. уреждане и поддържане на библиотеки, читални, фото-, фоно-, филмо-, и видеотеки, както и създаване и поддържане на електронни информационни мрежи;
2. развиване и подпомагане на любителското художествено творчество;
3. организиране на школи, кръжоци, курсове, клубове, кино- и видеопоказ, празненства, концерти, чествания и младежки дейности;
4. събиране и разпространяване на знания за родния край;
5. създаване и съхраняване на музейни колекции, съгласно Закона за

културното наследство;

1. предоставяне на компютърни и интернет услуги;

/2/ Читалището може да извършва и допълнителна стопанска дейност като консултанска, преводаческа, информационна, в съответствие с действащото законодателство, като приходите се използват за постигане на целите, определени в чл.4.

/3/ Читалището няма право да предоставя помещенията за:

1. за хазартни игри и нощни заведения;
2. за дейност на нерегистрирани по Закона за вероизповеданията рели-

гиозни общности и юридически лица с нестопанска цел на такива общности;

1. за постоянно ползване от политически партии и организации;
2. на председателя, секретаря, членовете на настоятелството и про-

верителната комисия и на членовете на техните семейства;

**Чл.6**./1/ Народно читалище”Христо Ботев 1925г.” може да се сдружава за

постигане на своите цели, за провеждане на съвместни дейности и инициативи при условията и реда на закона.

/2/ Читалищните сдружения нямат право да управляват и да се разпореждат с имуществото на читалището, като негов член.

**Чл.7.** Министърът на културата наблюдава, обобщава ежегодно, подпомага и подкрепя дейността на читалищата.

1. **УЧРЕДЯВАНЕ И ЧЛЕНОВЕ**

**-----------------------------------------------------------**

**Чл.8**./1/ Членовете на читалището трябва да бъдат не по-малко от 50 дееспособни физически лица, които плащат редовно, определеният по устав на читалището, членски внос и имат право на глас. А също така и лица до 18 години, които нямат право да избират и бъдат избирани в читалищното настоятелство и имат съвещателен глас.

/2/ Учредителното събрание приема устава на читалището и избира неговите органи.

Уставът урежда:

1. наименованието;
2. седалището;
3. целите;
4. източниците на финансиране;
5. органите на управление и контрол, техните правомощия, начина на

избирането им, реда за свикването им и за вземане на решения;

6**.** начина за приемане на членовете и прекратяване на членството, както

и реда за определяне на членския внос;

/3/ Читалището може да открива клонове в близки квартали, жилищни райони и села, в които няма други читалища, с решение на Общото събрание и съгласувано със съответната община.

**Чл.9**/1/ Читалището придобива качеството на юридическо лице с нестопанска цел в регистъра за организациите на юридическите лица с нестопанска цел към отделение на Агенция по вписванията, в чийто район е седалището на читалището.

/2/ В регистъра се вписват:

1. наименованието и седалището на читалището и източникът на пър-

воначалното му финансиране;

1. уставът;
2. имената на членовете на настоятелството и на проверителната

комисия на читалището;

1. името и длъжността на лицето, което представлява читалището
2. настъпилите промени по т.1 - 4;

/3/ Всяка промяна в обстоятелствата по ал.2 трябва да бъде заявена в

14-дневен срок от възникването и.

**Чл.10./**1/ Към министъра на културата се води публичен регистър на

народните читалища и читалищните сдружения.

/2/ В регистъра по ал.1 се вписват:

1. наименованието на читалището или читалищното сдружение;
2. седалището на читалището или читалищното сдружение и източникът на първоначалното му финансиране;
3. клоновете на читалището;
4. името на лицето, което представлява читалището или читалищното сдружение;
5. ЕИК по БУЛСТАТ;
6. настъпилите промени по т.1 – 5;

/3/Читалищното настоятелство или управителния орган на читалищното сдружение в 7 –дневен срок от вписване на читалището или читалищното сдружение в съдебния регистър, подава заявление за вписване в регистъра по ал.1.

към заявлението се прилагат данните по ал.2 и уставът на читалището или читалищното сдружение.

/4/ На читалища които не са вписани в регистъра по ал.1, не се предвиждат субсидии от държавния и общински бюджет, както държавно и общинско имущество за ползване.

**Чл.11 /**1/ Членове на читалището могат да бъдат индивидуални, колективни и почетни.

1. Индивидуалните членове са български граждани. Те биват действителни и спомагателни.

* Действителните членове трябва да са заплатили членския си внос до една седмица преди датата на провеждане на Общото събрание. Членове не заплатили членския си внос за две поредни години, до една седмица преди датата на събранието, автоматично отпадат.
* Спомагателните членове не дължат членски внос до навършване на 18 годишна възраст.

2. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в Общото събрание. Колективни членове могат да бъдат: професионални и стопански организации, търговски дружества, кооперации и сдружения, културно-просветни и любителски клубове и творчески колективи.

3. Почетни членове могат да бъдат български граждани с изключител-

ни заслуги за читалището.

/2/ Членовете на читалището са длъжни:

1. Да спазват устава;
2. Да плащат определения членски внос в срок;
3. Да пазят и обогатяват читалищното имущество;
4. Членските права и задължения не преминават върху други лица при

смърт или прекратяване на дружеството.

1. **УПРАВЛЕНИЕ**

**----------------------------------**

**Чл.12** Органи на читалището са Общото събрание, настоятелството и проверителната комисия.

**Чл.13**/1/ Върховен орган на читалището е Общото събрание.

/2/ Общото събрание на читалището се състои от всички членове, имащи

право на глас.

**Чл.14** /1/ Общото събрание:

1. Изменя и допълва Устава;
2. Избира и освобождава членовете на настоятелството, проверителна-

та комисия и председателя;

3. Приема вътрешните актове, необходими за организацията на дейността на читалището;

4. изключва членовете на читалището;

5. определя основни насоки на дейността на читалището;

6. взема решение за членуване или прекратяване на членството в чита-

лищно сдружение;

1. приема бюджета на читалището;
2. приема годишния отчет до 31 март на следващата година;
3. определя размера на членския внос;
4. отменя решения на органите на читалището;
5. взема решения за откриване на клонове на читалището след съгла-

суване с общината;

1. взема решение за прекратяване на читалището;
2. взема решение за отнасяне до съда на незаконосъобразни действия

на ръководството или отделни читалищни членове;

/2/ Решенията на Общото събрание са задължителни за другите органи

на читалището.

**Чл.15/**1/ Редовно Общо събрание на читалището се свиква от настоятел-

ството най-малко веднъж годишно. Извънредно Общо събрание може да бъде свикано, по решение на настоятелството, по искане на проверителната комисия или една трета от членовете на читалището с право на глас. При отказ на настоятелството да свика извънредно Общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно Общо събрание от свое име.

/2/ Поканата за събранието трябва да съдържа: дневния ред, датата, часа и мястото на провеждането му и кой го свиква. Тя трябва да бъде получена срещу подпис не по-късно от 7 дни преди датата на провеждането. В същия срок на вратата на читалището и на други общодостъпни места трябва да бъде залепена поканата за събранието.

**/3/** Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага за един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/ Присъстващите членове на Общото събрание, в това число представителите на колективните членове, полагат своите подписи на предварително изготвен списък.

* **/5/** Членовете на читалището, които не са заплатили членски внос една седмица преди датата на Общото събрание за две поредни години, видно от протоколите му, автоматично се изключват от читалището, на основание отпадане поради неплатен членски внос за две поредни години и неучастие в дейността на читалището.

/6/ Решенията по чл.14, ал.1,т.1,4,10,11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващи членове.

/7/ Две трети от членовете на общото събрание на читалището могат да предявят иск пред Окръжния съд по седалището на читалището за отмяна на решения на Общото събрание, ако то противоречи на закона или Устава.

/8/ Искът се предявява в едномесечен срок от узнаването на решението, но не по-късно от една година от датата на вземане на решението.

/9/ Прокурорът може да иска от Окръжния съд по седалището на читалището да отмени решение на Общото събрание, което противоречи на закона или Устава, в едномесечен срок от узнаването на решението, не по късно от една година от датата на вземане на решението.

**Чл.16**/1/ Изпълнителен орган на читалището е настоятелството, което се състои най-малко от 9 членове, избрани за срок до 3 години.Същите да нямат роднински връзки по права и съребрена линия до четвърта степен.

/2/ Настоятелството:

1. Свиква Общото събрание;
2. Осигурява изпълнението на решенията на Общото събрание;
3. Подготвя и внася в Общото събрание проект за бюджет на читали-

щето и утвърждава щата му в срок до 31 март на следващата година;

1. Подготвя и внася в Общото събрание отчет за дейността на читали-

щето в срок до 30 март на следващата година;

1. Назначава секретаря на читалището, утвърждава длъжностната му

характеристика и приема отчета му на всеки шест месеца;

1. Приема нови членове на читалището, съгласно Правилника за

дейността на читалището;

7. Подготвя и внася за одобрение в Общото събрание необходимите вътрешни наредби и правилници, както и промените в тях.

8. Внася предложение в Общинския съвет и в други органи и организации за строителство, реконструкция, модернизация, поддържане, ремонт и обзавеждане на сградите, за създаване на материални, финансови и кадрови условия за развитие на дейността на читалището;

/3/ Настоятелството взема решение с мнозинство повече от половината на членовете си.

**Чл.17./**1/ Председателят на читалището е член на настоятелството и се избира от Общото събрание за срок до 3 години.

/2/ Председателят:

1. Организира дейността на читалището съобразно закона, устава и решенията на Общото събрание;

2. Представлява читалището пред други организации и институции;

3. Свиква и ръководи заседанията на настоятелството и председателства Общото събрание- най-малко 6 пъти годишно;

4. Отчита дейността си пред настоятелството на всеки 6 месеца;

5. Сключва и прекратява трудовите и граждански договори със служителите и ръководителите, съобразно бюджета на читалището и въз основа решение на настоятелството;

6. Всяка година, в срок до 10 ноември, представя на кмета на Общината план-програма за дейността на читалището за следващата година;

7. Всяка година, в срок до 31 март, представя на кмета на общината и общинския съвет Доклад за изпълнение на план-програмата за дейността на читалището и изразходваните през предходната година бюджетни средства.

**Чл.18**/1/ Секретарят на читалището:

1. Организира изпълнението на решенията на настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Представя читалището заедно и поотделно с председателя;

5. Отчита своята дейност на всеки шест месеца пред читалищното настоятелство;

/2/ Секретаря не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг/съпруга на председателя на читалището.

**Чл.19**./1/ Проверителната комисия се състои най-малко от трима членове, избирани за срок до 3 години.

./2/ Членовете на проверителната комисия не могат да бъдат лица, които са в трудово правни отношения с читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на настоятелството, председателя, и секретаря на читалището по спазване на закона, устава и решенията на Общото събрание.

/4/ При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

/5/ Проверителната комисия заседава най-малко 2 пъти в годината, като изготвените отчети представя на Общото събрание.

**Чл.20.** Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**Чл.21.** Членовете на настоятелството, включително председателят и секретарят, подават декларации за конфликт на интереси при условията и по реда на закона за предотвратяване и разкриване на конфликт на интереси. Декларациите се обявяват на интернет страницата на читалището или на информационно табло.

**Чл.22**. Председателят, настоятелството и проверителната комисия имат право да получават възнаграждение за своята дейност, като такива при условията и реда на Правилника за дейността на читалището.

1. **ИМУЩЕСТВО И ФИНАНСИРАНЕ**

**--------------------------------------------------------------**

**Чл. 23.** Имуществото на читалището се състои от право на собст-

веност и от други вещни права, вземания, ценни книжа, други права и задължения.

**Чл. 24./**1/ Читалището се финансира от Държавния и от Общин-

ския бюджет.

/2/ Читалищата набират средства от следните източници:

1. членски внос;
2. културно-просветна и информационна дейност;
3. субсидия от държавния и общински бюджети;
4. наеми от движимо и недвижимо имущество;
5. дарения и завещания;
6. други приходи;

**Чл.25**./1/ Предложенията за годишната субсидия за читалищата по

общини, нормативите и механизмът за нейното разпределение се разработват от

Министерството на културата, съгласувано с областните администрации и общините.

**/2/** С решение на Общинския съвет читалищата могат да се финансират допълнително над определената по ал.1 субсидия със средства от собствени приходи на общината.

**Чл.26/**1/ Предвидените по държавния и общински бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.

/2/При недостиг на средства за ремонт и поддържането на читалищната сграда, средствата се осигуряват от общинския съвет.

**Чл.27/**1/ Читалищата не могат да отчуждават недвижими вещи и да

учредяват ипотека върху тях.

/2/ Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**Чл.28.** Движимо и недвижимо имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл.29**/1/ Читалищното настоятелство изготвя годишния отчет за дейността на читалището, които се приемат от Общото събрание.

/2/ Отчетът за получените и изразходваните от бюджета средства сe представят в общината, на чиято територия се намира читалището.

**Чл.30**/1/ Председателят на читалището ежегодно в срок до 10 ноември представя на кмета на общината план-програма за своята дейност през следващата година.

2/ Кмета на общината внася направените предложения в общинския съвет, който приема годишната програма за развитие на читалищната дейност.

/3/ Програмата по ал.2 се изпълнява от читалището, въз основа на финансово обезпечени договори, сключени с кмета на общината.

/4/ Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.2 и за изразходените от бюджета средства през преходната година.

/5/ Доклада по ал.4 на читалището се обсъжда от общинския съвет на първо открито заседание след 31 март с участието на представителите на народното читалище – вносители на доклада.

1. **ПРЕКРАТЯВАНЕ**

**---------------------------------------**

**Чл. 31/**1/ Читалището може да бъде прекратено по решение на общото събрание, вписано в регистъра на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. на лице е трайна невъзможност читалището да действа или не развива дейност за период от две години. В тези случаи министърът на културата изпраща сигнал до прокурора за констатирана липса на дейност в читалището;

4. не е учредено по законен ред;

5. е обявено за несъстоятелност;

/2/ Читалищното сдружение, в което е членувало прекратеното читалище, не може да претендира за разпределянето на имуществото на това читалище.

/3/ След прекратяване на читалището се назначава ликвидатор от читалищното настоятелство, ако няма такъв, той се назначава от окръжен съд.

/4/ Относно ликвидацията и реда за удовлетворяването на кредиторите и разпределение на имуществото се прилагат разпоредбите на Закона за юридическите лица с нестопанска цел и Търговския закон.

1. **ПРЕХОДНИ И ЗАКЛЮЧИТЕЛНИ РАЗПОРЕДБИ**

**--------------------------------------------------------------------------------**

§.1. Читалището има следното име и седалище: Народно читалище „Христо Ботев -1925г”с.Антон, със седалище с. Антон, Община Антон, площад „Съединение”№1.

§.2. Читалището има кръгъл печат с надпис Народно читалище „Христо Ботев”с.Антон,Софийска област в окръжност, а в средата годината на основаване 1925г.

§.3.Броя на членовете на Общото събрание трябва да съответства на изискванията на чл.8, ал.1 на настоящия Устав.

§.4. Настоящият Устав на Народно читалище „Христо Ботев-1925”с.Антон, е съставен на основание Закона за народните читалища, обнародван в ДВ.бр.42 от 05.06.2009г. и е приет от Общото събрание, проведено на 30.03.2018г.Той отменя действащия досега Устав, одобрен на 27.03. 2015г.

§.5. За всички неупоменати в Устава случаи се прилага законодателството на

Република България.

§. 6. Празника на Народно читалище”Христо Ботев-1925”с. Антон, е 2 юни – Денят на Ботев.

Този Устав, е приет на Отчетно - Изборно Общо Събрание на НЧ”Христо Ботев-1925”с. Антон, проведено на 30.03.2018г. в село Антон и е подписан в два еднообразни екземпляра – един за Агенция по вписванията и един за НЧ”Хр.Ботев-1925”с.Антон.

Донка Николова

Председател на ЧН: